cyanic-selkie/wikianc huggingface dataset:
Austroaasia keeled
Silbistruktuur
Sõna lõpus (peasilbi lõpus) võimalikke konsonante on kõigis Austroneesia keeltes vähem kui peasilbi alguses. Eriti vähe on neid keeltes, mida on mõjutanud kami-tai keeled või teised Hiina-Tiibeti keeled. Üheski Austroaasia keeles ei saa silbi lõpus olla konsonandiühendit. Enamikus Austroaasia keeltes võivad sõna lõpus esineda ka palataalid ([c], [ɲ]). Paljudes keeltes (näiteks khmeeri keeles, moni keeles ja bahnari keeles) võib peasilbis lõppkonsonant ka puududa.
Konsonandid
Mõnes moni-khmeeri keeles (näiteks khmeeri keel, katu keel, moni keel, mõned vietnami keele vormid) esinevad peasilbi alguses implosiivid [ɓ] (heliline bilabiaalne implosiiv) ja [ɗ] (heliline alveolaarne implosiiv), mis on rekonstrueeritud ka moni-khmeeri algkeelde. Paul Sidwell rekonstrueerib katu keeltele toetudes moni-khmeeri algkeelde ka helilise palataalse implosiivi [ʄ].
Mitmes moni-khmeeri keeles (peari keeled, konköö keeled, lõunaasli keeled) esinevad aspiraadid ([pʰ], [tʰ], [cʰ] und [kʰ]), kuid neid moni-khmeeri algkeeles arvatavasti ei olnud.
Vokaalid
Moni-khmeeri keeltes on tavaliselt palju vokaale (20–25, mõnes keeles isegi üle 30).
Mõnes keeles on nasaliseeritud vokaale, kuid need ei ole sagedased.
Vokaalidel eristatakse enamasti nelja kõrgust. Põhjakhmeeri keeles eristatakse viit kõrgust; seal on 36 vokaalifoneemi (on ka diftonge ja läbivalt eristatakse pikki ja lühikesi vokaale). Eri harudes on toonid tekkinud sõltumatult põhjapoolsete naaberkeelte mõjul.
Toonid
Enamik Austroaasia keeli ei ole toonikeeled. Erandid on vietnami keel, muongi keel, konköö keeled, pugani keeled ja mõned teised põhjapoolsed keeled.
Swings (räppar)
Moon Ji-Hoon (korea keeles: 문지훈, sündinud 14. oktoobril 1986), esinejanimega Swings (korea keeles: 스윙스), on Lõuna-Korea räppar.
Varem on ta teinud koostööd plaadifirmaga Brand New Music, kuid nüüd produtseerib oma loomingut iseenda plaadifirma Just Music Entertainment kaudu.
Karjäär
Swings tegi debüüdi 2008. aastal EP-ga "Upgrade". 2009. aastal läks ta hiphop ansamblisse Uptown, kuid lahkus sealt aasta lõpuks. 2010. aastal andis ta välja oma esimese täispika albumi "Growing Pains".
Populaarsuse tõi talle osalemine räpivõistlussaates "Show Me the Money" 2013. aastal. Sama aasta suvel päästis ta korea hiphopis valla control diss phenomenon 'i (kriitiline fenomen) oma kritiseeriva teosega "King Swings Part 2". Selle instrumentaal oli võetud Big Seani laulust "Control". Loos süüdistas ta räppar Simon Dominici selles, et ta ei kaitsnud oma hiphopiduo Supreme Team liiget E-Sense'i väidetavalt orjastava lepingu eest, mida pakkus plaadifirma Amoeba Culture.
Korea hiphopiajakiri Hiphop Playa nimetas Swingsi 2013. aasta artistiks.
2014. ja 2018. aastal oli ta telesaates "Show Me the Money" kohtunik – kolmandal hooajal koos tuntud räpparite San E ja Tabloga, seitsmendal hooajal koos Giriboyga.
2014. aasta augustis lahkus ta plaadifirmast Brand New Music, et keskenduda iseenda plaadifirmale Just Music Entertainment. Plaadifirmal on leping selliste räpparitega nagu Black Nut, Giriboy, Genius Nochang, C Jamm, Vasco, Han Yo Han, Goretexx ja Osshun Gum. Firma tegevdirektor on Swings ise.
2017. aastal lõi Swings Just Music Entertainmenti all plaadifirma Indigo Music. Uue märgi loomise põhjuseks ütles Swings, et Just Musicu all oli juba liiga palju artiste. Indigo Musicusse kuuluvad Swings ise, JUSTHIS, Kid Milli, Young B, Jvcki Wai ja NO:EL. 2018. aasta juunis avaldati kogumikalbum "IM". Lisaks Indigo Musicule pani ta 2018. aasta oktoobris koos Giriboyga aluse plaadifirmale WEDAPLUGG Records. WEDAPLUGGI kuuluvad peale Giriboy ja Swingsi veel Lil Cherry, Jhnovr, Yunhway, Jito Mo ja muusikaprodutsent sAewoo.
Isiklik elu
Swings valdab ladusalt inglise keelt, sest ta elas Ameerika Ühendriikide Georgia osariigis Atlantas ja õppis inglise keelt Sungkyunkwani ülikoolis.
Novembris 2014 läks ta Lõuna-Korea sõjaväkke, kuigi oli psüühikahäirete tõttu sõjaväekohustusest vabastatud. Järgmise aasta septembris vabastati ta sõjaväest vaimse tervise halvenemise tõttu. Swings ütles, et tal on juba noorest east ravitud obsessiiv-kompulsiivset häiret, traumajärgset stressi, rasket depressiooni ja bipolaarset häiret.
Jānis Čakste
Jānis Kristaps Čakste (14. september 1859 Lielsesava – 14. märts 1927 Riia) oli Läti poliitik ja jurist, Läti esimene president (1922–1927).
Čakste sündis talupoja perekonnas ning õppis Moskva Ülikoolis õigusteadust. Seal olles puutus ta tihedalt kokku Läti rahvusliku liikumise suurkuju Krišjānis Valdemarsiga, kellelt ta sai tugevaid poliitilisi mõjutusi. Pärast ülikooli lõpetamist 1886. aastal naasis ta Lätisse.
Čakste osales poliitikas alates 1905. aasta revolutsioonist. 1906. aastal sai temast Venemaa I Riigiduuma liige ning peagi sai temast üks autoriteetsemaid lätlasest poliitikuid. Vaadetelt kuulus ta pigem parempoolsete ridadesse.
Esimese maailmasõja ajal osales Čakste Läti sõjapõgenikke abistava ja lätlaste rahvuslikke püüdlusi edendava Läti Hooldusabi Keskkomitee töös, olles selle juhi Vilis Olavsi järel tähtsuselt teine mees. Veebruarirevolutsiooni järel sai Čakstest 1917. aasta märtsis aga Kuramaa Ajutise Maanõukogu esimees, tema peamiseks taotluseks oli Läti rahvuskubermangu loomine. Et Kuramaa oli Saksamaa poolt okupeeritud, siis tegutses Čakste Tartus.
Jānis Čakste on maetud Riia metsakalmistule.
Marc-André Fleury
Marc-André Fleury (sündinud 28. novembril 1984 Sorel-Tracys, Québecis) on Kanada jäähokimängija, kes mängib väravavahina NHL-i klubis Minnesota Wild.
2003. aastal valis Pittsburgh Penguins ta NHL-i draft'is esimese valikuna. NHL-is debüteeris ta hooajal 2003–04. Järgmisel hooajal toimunud NHL-i tööseisaku tõttu mängis ta American Hockey League'i klubis Wilkes-Barre/Scranton Penguins. Hooajal 2005–06 kindlustas Fleury koha Penguinsi põhiväravavahina.
Fleury mängis Penguinsis aastatel 2003–2017 kokku kolmteist hooaega. Aastatel 2009, 2016 ja 2017 võitis ta Penguinsiga Stanley karika. Hooajal 2014–15 sai ta kirja kokku kümme nullimängu, mis on tema karjääri parim tulemus.
Hooajal 2019–20 jõudis Fleury neljateistkümnendat korda järjest NHL-i väljalangemismängudele, tõustes sellega Tony Esposito kõrvale liiga rekordit jagama.
Hooaeg oli 2020–21 oli tema senise karjääri parim (keskmiselt 1,98 sisse lastud väravat mängus, tõrjeprotsent 92,8%). Hooajal 2020–21 pälvis Fleury nii William M. Jennings Trophy (auhind väravavahile, kes on vähemalt 25 mänguga lasknud oma meeskonnale visata kõige vähem väravaid; jagas auhinda meeskonnakaaslase Robin Lehneriga) kui ka Vezina Trophy (auhind hooaja parimale väravavahile). Lisaks valiti Fleury sel hooajal Second All-Star Team'i. Hooajal 2020–21 sai Fleury NHL-i ajaloo esimeseks väravavahiks, kes on mänginud väljalangemismängudes 15 hooajal järjest. Kuigi hooaja 2020–21 väljalangemismängudes lasi ta väravasse keskmiselt 2,04 väravat mängus (tema parim näit alates hooajast 2007–08), langes Golden Knights Stanley karikavõistlustel välja poolfinaalmängudes.
2021. aasta juulis müüdi tema mängijaõigused Chicago Blackhawksile. Sellega sai Fleury pärast Dominik Hašekit esimeseks hiljutiseks Vezina Trophy võitjaks, kes on müüdud teisele klubile enne uue hooaja algust. 17. novembril 2021 sai ta kirja võidu NHL-iga äsja liitunud Seattle Krakeni ja 8. jaanuaril 2022 oma endise koduklubi Golden Knightsi üle, saades sellega esimeseks väravavahiks NHL-is, kes on saavutanud võidu liiga kõigi 32 klubi üle.
Aastatel 2011, 2015, 2018, 2019 ja 2020 on Fleury valitud NHL-i tähtede mängule. Lisaks valiti ta 2010. aastate NHL-i sümboolsesse koosseisu.
2003. aastal võitis ta Kanada kuni 20-aastaste koondisega juunioride maailmameistrivõistlustel hõbemedali. Fleury valiti turniiri parimaks väravavahiks ja turniiri väärtuslikumaks mängijaks. 2010. aastal tuli ta Kanada jäähokikoondisega olümpiavõitjaks, kuid Fleury oli turniiril vaid varuväravavahiks.
Riigikogu rahanduskomisjon
Riigikogu rahanduskomisjon on Riigikogu alatine komisjon, mis "tegeleb riigi rahanduspoliitikaga seotud õigusaktidega, nagu riigieelarvet ning maksundust ja pangandust reguleerivad eelnõud". Rahanduspoliitika küsimustes kontrollib komisjon ka Eesti valitsuse tegevust.
2002. aastal andis Eesti Maksumaksjate Liit rahanduskomisjonile nimetuse Maksumaksja vaenlane.
Raitininkai vald
Raitininkai vald (leedu keeles Raitininkų seniūnija) on 2. järgu haldusüksus (vald) Leedus Alytuse rajooni territooriumil.
Valla pindala on 103 km². 2011. aasta seisuga elas vallas 919 inimest. Valla keskus on Makniūnai küla. Vallamaja asub aadressil Mokyklos g. 28, vallavanem on Arūnas Laukaitis.
Jaanus Kirikmäe
Jaanus Kirikmäe (sündinud 19. novembril 1965 Suure-Jaanis) on Eesti diplomaat.
Elulugu
Kirikmäe on lõpetanud Tartu Ülikooli õigusteaduskonna 1992. aastal. Ta on end täiendanud Turu ja Leedsi ülikoolides rahvusvahelise ja Euroopa õiguse ning diplomaatia alal. Samuti on ta osalenud rahvusvahelistel kursustel Rootsi, Ühendkuningriigi ja Soome välisministeeriumide juures.
1991. aasta suvest töötas ta mõne aasta ministeeriumi õigusosakonnas ning osales Eesti-Vene läbirääkimiste riikliku delegatsiooni tegevuses. Ta on täitnud nõuniku kohustusi Eesti suursaatkondades Moskvas (1994–1998) ja Helsingis (1999–2002) ning olnud ministeeriumi õigus- ja konsulaarosakondades büroo direktor.
Aastatel 2002–2007 oli Kirikmäe välisministeeriumi konsulaarosakonna peadirektor. Sellesse perioodi jäid muuhulgas Eesti astumine Euroopa Liitu ja ettevalmistus ühinemiseks Schengeni ruumiga, 2004. aasta Kagu-Aasia tsunamis kannatanute otsingute ja kojutoomise korraldamine, välisministeeriumi osalemise algatamine turismimessidel ning regulaarsete reisiinfoteadete ja -hoiatuste avaldamine.
Aastatel 2007–2011 oli Kirikmäe Eesti Vabariigi peakonsul New Yorgis, konsulaarpiirkonnaga kogu Ameerika Ühendriikide territoorium.
Aastatel 2011–2012 tegeles Kirikmäe energia- ja kliimapoliitikaga välismajanduse ja arengukoostöö osakonnas büroodirektorina ning Euroopa ja Atlandi-ülese koostöö osakonna vanemnõunikuna. Poliitikaosakonna rahvusvaheliste organisatsioonide büroo vanemnõunikuna 2013–2016 koordineeris Kirikmäe Eesti ÜRO Inimõiguste Nõukogu liikmesusega seotud küsimusi ning osales Euroopa Liidu Nõukogu inimõiguste töörühmas.
2016. aasta augustist kuni juunini 2017 oli Jaanus Kirikmäe peakonsul Eesti Vabariigi peakonsulaadis Peterburis, konsulaarpiirkonda kuuluvad Peterburi linn, Leningradi, Pihkva, Arhangelski, Vologda, Murmanski ja Novgorodi oblast ning Karjala Vabariik. Pärast seda, kui Venemaa ta poliitilistel põhjustel riigist välja saatis, töötab ta Eesti Välisministeeriumis nõunikuna.
Perekonnaseis
Jaanus Kirikmäe on abielus Merle Kirikmäega.
Raitininkai vald
Lisaks küladele asub vallas veel Balynaitė huutor, kus aastal 2011 elanikke ei olnud.
pisi|Klepočiai pisi|Meškasalis pisi|Ryliškiai
Rooväli
Rooväli on eesti perekonnanimi.
Nimede eestistamisel määrati Rooväli uueks perekonnanimeks isikutele, kelle perekonnanimi oli Bluum, Geranbaum, Gross, Neimann, Neumann, Püür, Rooberg, Room, Roosberg, Roosmann, Rosenberg, Rosenfeld, Rosenfeldt, Rosentaal, Rosental, Rosenthal, Rosenvelt ja Rotfeld. Hendrik Roovälja palvel kanti Rooväli perekonnanimede kaitseregistrisse nr. 381 all (Siseministeeriumi teadaanne 7. veebruarist 1939).
2017. aasta 1. jaanuari seisuga on perekonnanimi Rooväli Eestis 12 mehel ja 24 naisel.
Baltimaade Metsanduse, Veterinaaria ja Põllumajanduse Ülikoolide võrgustik
Baltimaade Metsanduse, Veterinaaria ja Põllumajanduse Ülikoolide võrgustik (BOVA UN) on liikmesülikoolide võrgustik, mille eesmärk on edendada Baltimaades ja Euroopa Liidus põllumajanduse, metsanduse ja veterinaaria õpetamist kõrghariduse tasemel. Võrgustiku algatamisidee pärineb Põhjamaade metsanduse, veterinaaria ja põllumajanduse ülikooli võrgustikust (NOVA UN). See toetab BOVAt kõikides tema tegevustes ja projektides.
Ajalugu
1996. aastal loodud BOVA eesmärgiks on arendada ja tugevdada selle liikmesülikoolide akadeemilist koostööd ning omavahelist kogemuste vahetamist. Leedus Kaunases 1995. aastal tekkis võrgustik osana NOVABA plaanist arendada koostööd Põhjamaade (NOVA) ja Baltimaade põllumajandusülikoolide (BOVA) vahel. NOVABA koostöö kava võeti vastu ja 1996. aastal sõlmiti Tartus eelleping edasiseks koostööks. NOVABA plaani peamiseks eesmärgiks oli lühiajaliste magistriõppe pakkumine BOVA ülikoolides aastatel 1996 kuni 2000. BOVA on soodustanud liikmesülikoolide õppejõudude omavahelist tööalaste kontaktide vahetust.
San Quentin
San Quentin (hispaania keeles San Quintín) on asula Ameerika Ühendriikides California osariigis Marini maakonnas.
San Quentinis tegutseb San Quentini vangla. Algselt elasid asulas vangla töötajad koos peredega. Praegu elab seal umbes 100 inimest.
De Pinte
De Pinte on hollandikeelne vald Belgias Flandria piirkonnas Ida-Flandria provintsis.
Asulad
De Pinte jaguneb järgmisteks osavaldadeks ja piirkondadeks:
Saadjärve ohvrikivi
Saadjärve ohvrikivi on ohvrikivi Tartu maakonnas Tartu vallas Saadjärve külas.
Kurista Leinamänd
Kurista Leinamänd on pühapuu Tartumaal Võnnu kihelkonna Kurista külas.
Ükssarvik (tähtkuju)
pisi|Ükssarviku tähtkuju kaart Ükssarvik (ladina Monoceros, lühend Mon) on põhjataevas asuv tähtkuju. See on pindalalt 35. tähtkuju, kattes 482 ruutkraadi.
Tähtkuju moodustas hollandi kartograaf Petrus Plancius, kes kujutas seda 1612. aastal valminud taevagloobusel. Trükis ilmus see esimest korda 1624. aastal Jacob Bartschi teoses "Planisphaerium Stellaris".
Ükssarviku tähtkujus ei ole heledaid tähti. Heledaimana paistab tegelikult kolmest tähest koosnev β Monocerotis tähesuurusega 3,76.
Tähtkujus asub Roseti udukogu, hajusparv NGC 2264 ja hajusparv M50.
pisi|vasakul|Roseti udukogu pisi|Ükssarviku tähtkuju öötaevas
Eestis on Ükssarvik nähtav sügisel ja talvel. Selle otsetõus on 7 h ja kääne -6°.
Tiit Remm
Tiit Remm (sündinud 6. jaanuaril 1981) on eesti semiootik.
Ta on Tartu Ülikooli semiootikaosakonna teadur.
Isiklikku
Tema isa on Kalle Remm ja ema on Mare Remm. Tema onu on professor Maido Remm ja vanaisa professor Hans Remm.
Lahustuv kohv
Lahustuv kohv (inglise keeles instant coffee) on kohvijoogipulber, mida nimetatakse ka kohvikristalliks ja kohvipulbriks, mis on saadud pruulitud kohvioast. See võimaldab valmistada kiiresti kuuma kohvi, lisades kristallidele või pulbrile kuuma vee ja segades. Lahustuv kohv on kaubanduslikult valmistatud kas külmkuivatamise või pihustuskuivatamise abil.
Positiivsed küljed lahustuva kohvi ettevalmistamisel on kiirus (kohv lahustub kiiresti kuumas vees), see on väiksema kaalu ja mahuga kui oad või jahvatatud kohv (valmistada saab sama palju jooki) ning pika säilivusajaga. Lahustuv kohv võib aga rikneda, kui seda ei hoita kuivas. Lahustuva kohvi nõusid on lihtne pesta, kuna puudub kohvipaks.
Ajalugu
Aastal 1903 leiutas Ludwig Roselius Saksamaal kofeiinitustamise protsessi.
Aastal 1906 leiutas inglise keemik George Constant Washington, kes elas Guatemalas, esimese hulgitootmiseks sobiva lahustuva kohvi. 1909. aastal toodi turule Red E kohv – esimene kaubanduslikult toodetud kohv.
1938. aastal tuli turule Nescafé lahustuv kohv, mille tootmisel kasutati veelgi põhjalikumat puhastusprotsessi. Toode sai pärast teist maailmasõda USAs kiiresti kõige populaarsemaks kohvibrändiks ning seejärel levis üle maailma.
Tootmine
Kohvi valmistatakse röstitud kohviubadest, need jahvatatakse ja töödeldakse kuuma veega. Seejärel kasutatakse selle kontsentreeritud joogi kuivatamiseks erinevaid viise.
Külmkuivatamine
Külmutatud kohviekstrakti kristallid dehüdreeritakse sublimatsiooni teel vaakumis. See protsess säilitab parima koostisosade ekstrakti, kuid kuna protsess nõuab väga palju energiat, on külmkuivatatud kohv kallim võrreldes teist tüüpi kohviga.
Pihustuskuivatamine
Kohvitõmmis pihustub kuuma õhu voolus, kuivab ja muutub pulbriks.
Granuleerimine
Granuleeritud või aglomeeritud kohv saadakse pihustuskuivatamisega lehe agregatsiooni. Agregatsiooni protsessis on kohvipulbris näha graanuleid.
Koostis
Kofeiinisisaldus lahustuvas kohvis on tavaliselt väiksem kui keedetud kohvis. Uuringus, milles võrreldi kodus valmistatud kohvijookidest võetud proove, leiti, et tavaline kohv (kofeiiniga) on keskmiselt kofeiinisisaldusega 66 mg tassi kohta (vahemik 29–117 mg ühe tassi kohta), keskmises topsis suurusega 225 ml (võimalik kõikumine 170–285 ml) ja kofeiini kontsentratsioon 328 ug/ml (võimalik kõikumine 102–559 ug/ml). Võrdluseks: tilguti või kohvimasinatega valmistatud kohvi keskmine kofeiinisisaldus oli 112 mg ja keskmine kontsentratsioon 621 ug/ml.
Antioksüdantide ja polüfenoolide sisaldus 180 ml lahustuvas kohvis on hinnanguliselt ligikaudu 320 mg, võrreldes keedetud purukohviga, kus on samas koguses joogis umbes 400 mg.
Malabsorptsioon
Lahustuv kohv vähendab raua imendumist soolestikus rohkem kui masina- või filterkannukohv. Ühe uurimuse kohaselt, kus tops kohv joodi koos toiduga, vähenes toitainete imendumine soolestikus 5,88–0,97%, samas kui filtrikohvis vähenes see ainult 1,64%. Samuti leiti, et kui kohvi kangust kahekordistati, siis raua imendumine soolestikus vähenes 0,53%. Leiti, et kui tarbida kohvi üks tund enne söömist, ei mõjuta see raua imendumist peaaegu üldse võrreldes sellega, kui kohvi tarvitada koos toiduga või pärast söömist.
Kantserogeensus
Võrreldes tavalise kohviga suurendab lahustuv kohv tunduvalt põievähi tekkimise riski naistel, vähemal määral võib see suurendada põievähi riski ka meestel. Praegused uuringud näitavad, et puudub seos tarbitud kohvi koguste ja põievähi riski suurenemisel ning et varasematel uuringutel võisid põievähi tekkimise riski suurendada teised tundmatud tegurid.
FDA uuringu pruulitud kohvis on akrüülamiidi 3–7 ppb (ingl parts per billion ), mis on väiksem kui tavalises kohvis, st 6–13 ppb. Kui võrrelda kohvi tahkisena, siis kohvi kristallides on akrüülamiidi sisaldus 172–539 ng/g (nanogrammi grammi kohta), samas kui tavalisel kohvipaksu on 45–374 ng/g.
Mustvee vanausuliste muuseum
Mustvee vanausuliste muuseum on Mustvees asuv muuseum, kus eksponeeritakse vanausuliste eluoluga seotud esemeid.
Muuseumi esemete seas on maale, joonistusi, fotosid, puulõikeid, tikandeid.
Kuninga köögiviljaaed
Kuninga köögiviljaaed on Louis XIV ajal Versailles’ pargi  kagunurga otsa rajatud köögiviljaaed.
1926. aasta 15. märtsil võeti nii Kuninga köögiviljaaed kui selle edelapiiril asuv Balbi park ajaloomälestistena kaitse alla.
Naskapi keel
Naskapi keel on algonkini keelkonda kuuluv keel, mida räägivad naskapid Kanadas.
Naskapi keelt räägib umbes 1200 inimest Québecis ja Labradoris.
Fonoloogia
Naskapi keeles on kuus vokaalfoneemi (kolm lühikest ja kolm pikka) ning 12 konsonantfoneemi.
Raphael Laur
Ta on tegutsenud Kasari raudbetoonsilla ja Oru lossi ehitustel. Tema vend on Emil Laur.
San Quentini vangla
pisi|Vaade vanglale õhust San Quentini vangla (inglise keeles San Quentin State Prison) on osariigi alluvusega vangla Ameerika Ühendriikides Californias Marini maakonnas San Quentinis.
Raphael Laur
Maetud Tallinna Rahumäe kalmistule.
Võnnu kihelkond (Võnnu kreis)
thumb|Võnnu kihelkonna mõisad 1903. aasta kaardil. Väljavõte kaardilt "Wegekarte des Wendenschen Kreises mit den Kirchspiels- und Gutsgrenzen" (1904) pisi|püsti|[[Võnnu Jaani kirik]]
San Quentini vangla
Vangla asub San Francisco lahe kaldal. Selle geograafilised koordinaadid on.
Võnnu kihelkond (Võnnu kreis)
Võnnu kihelkond (saksa keeles Kirchspiel Wenden, läti keeles Cēsu draudzes novads) oli haldusüksus Liivimaal Võnnu vojevoodkonnas ja Võnnu kreisis.
San Quentini vangla
Vangla avati 1852. aastal ja see on California vanim vangla. San Quentin on ainus meestevangla Californias, kus viiakse täide surmanuhtlusi. Hukkamine teostatakse mürgisüstiga.
Võnnu kihelkond (Võnnu kreis)
Kihelkonna pindala oli 43 km².
San Quentini vangla
Vanglale kuulub 111 ha maad. Vangla kohtade arv on 3302, kuid 2012. aasta märtsi seisuga oli seal 3934 kinnipeetut. Eelarveaastal 2006/2007 oli vanglal 1718 töötajat ja asutuse eelarve oli 210 miljonit dollarit.
San Quentini vangla kinnipeetute seas on olnud kantrilaulja Merle Haggard, organisatsiooni Nation of Islam rajaja Wallace Fard Muhammad, saksofonimängija Art Pepper, näitleja Danny Trejo, kirjanik ja näitleja Edward Bunker, mõrvar Charles Manson.
Remo Gramigna
Remo Gramigna (sündinud 25. veebruaril 1981) on itaalia semiootik.
Ta on Tartu Ülikooli semiootika osakonna doktorant.
Carles Pérez
Carles Pérez Sayol (sündinud 16. veebruaril 1998 Granollersis) on Hispaania jalgpallur, kes mängib äärepoolikuna Hispaania kõrgliigaklubis Celta de Vigo.
2020. aasta jaanuaris läks ta Barcelonast laenule Itaalia kõrgliigaklubisse AS Roma. Sama aasta suvel läks ta Romasse püsivalt üle.
2022. aasta augustis naasis Pérez Hispaania kõrgliigasse, kui läks Romast laenule Celta de Vigosse. Aasta aega hiljem sõlmis ta klubiga püsiva lepingu.
Aastatel 2014–2019 mängis Pérez Hispaania noortekoondistes.
Vandekohus
Vandekohus on kriminaalmenetluses kasutatav kohtupidamisviis, mille puhul vandekohtunikest koosnev kogu otsustab, kas kohtualune on süüdi või mitte.
Vandekohus on tänapäeval kasutusel üksikutes riikides ja eelkõige angloameerika õigussüsteemis. Vandekohtu kasutamine on tavapärane praktika USA õigussüsteemis.
Vandekohtunikeks kutsutakse juhuvalikuga kodanikke, kellel ei pruugi olla juuraharidust.
Hotell Torni Tampere
Hotell Torni Tampere on Tampere kesklinnas raudteejaama kõrval asuv 25-korruseline hotellifunktsiooniga kõrghoone.
Vikerkaarelipp (LGBT liikumine)
pisi|Vikerkaarelipp sümboliseerib 1970. aastatest lesbide, geide, biseksuaalsete ja transsooliste inimeste (LGBT) uhkust ja LGBT-liikumist. Vikerkaare ehk LGBT uhkuse lipp on lesbide, geide, biseksuaalsete ja transsooliste inimeste (LGBT) uhkuse ja LGBT-liikumise sümbol. Lipuvärvid sümboliseerivad LGBT-kogukonna mitmekesisust.
1978. aastal San Francisco kunstnike Gilbert Bakeri ja Lynn Segerblomi loodud lipu kujundust on aja jooksul korduvalt muudetud. Alul mõjutas triipude arvu värvilise kanga kättesaadavus. Levinuim versioon lipust koosneb kuuest triibust: punane, oranž, kollane, roheline, sinine ja lilla. Harilikult riputatakse lipp horisontaalselt, punane triip üleval.
Ajalugu
pisi|128x128px|Algse kaheksa triibuga lipu kujundas 1978. aastal Gilbert Baker. pisi|128x128px|Roosa värv eemaldati lipult sobiva kanga puudumise tõttu (1978–1979). pisi|128x128px|1979. aastast sai populaarseks kuuevärviline versioon. Indigo ja türkiis asendati sinise värviga.
Päritolu
1974. aastal kohtus geiaktivist Gilbert Baker mõjuka geiliidri Harvey Milkiga. Kolm aastat hiljem palus Milk Bakeril välja mõelda geikogukonna uhkuse sümbol. Algne vikerkaarelipp lehvis esimest korda 25. juunil 1978 San Francisco geivabaduspäeva paraadil. Bakeri kujunduse inspiratsioonina on välja pakutud Judy Garlandi laulu "Over the Rainbow". Garland oli üks esimesi geiikoone, kes suri vaid mõni päev pärast Stonewalli rahutusi.  Teise inspiratsioonina on nähtud maailmarahu demonstratsioonidel kasutatud rasside lippu (ka inimkonna lipp), millel oli viis horisontaalset triipu (ülevalt alla punane, valge, pruun, kollane ja must). Gilbert Baker on viidanud enda inspiratsioonist rääkides just sellele lipule. Algse lipu kujundas Bakeri juhitud meeskond ja see koosnes kaheksast triibust, mille igale värvile andis Baker kindla tähenduse.
1978–1999
Pärast Harvey Milki mõrva 27. novembril 1978 kasvas nõudlus vikerkaarelipu järele märgatavalt. Selleks, et tulla nõudmisele vastu, hakkas Paramount Flag Company müüma seitsme triibuga versiooni: punane, oranž, kollane, roheline, türkiis, indigo ja lilla. Kanga puudumise tõttu loobus Baker enda versioonis roosast värvist. 1979. aastal muudeti praktilistel kaalutlustel lipu kujundust uuesti: kuna San Francisco Marketi tänava lambipostidele vertikaalselt riputatud lipu keskmine triip jäi posti varju, siis loobuti helesinisest värvist. Uue kuue triibuga versiooni värvid on järgmised: punane, oranž, kollane, roheline, sinine ja lilla.
1994. aastal tähistati Stonewalli rahutuste 25. aastapäeva. Sellega seoses volitati Gilbert Baker looma maailma suurimat vikerkaarelippu. Kahe kilomeetri pikkune ja üheksa meetri laiune lipp oli kuue triibuga. Ürituse lõpus jagati toetajatele ja aktivistidele liputükke, mida on hiljem kasutatud LGBT-paraadidel üle maailma. Guinnessi rekordite raamat kinnitas 1995. aastal, et tegu oli maailma suurima lipuga.
2000. aastad
2003. aastal tähistati vikerkaarelipu 25. aastapäeva. Selleks taastas Gilbert Baker algse kaheksa triibuga vikerkaarelipu ja hakkas toetama seda versiooni. Lipu 39. aastapäeval 2017. aastal lisas Baker üheksanda triibu – helelilla. Lipu ülemisse äärde lisatud triip sümboliseeris tema sõnul mitmekesisust. Sellele vaatamata on laiem LGBT-kogukond jätkanud tuntuma kuue triibuga versiooni kasutamist.
2004. aasta juunis purjetasid LGBT-aktivistid Austraaliale kuuluvatele inimtühjadele Korallimere saartele. Protesteerides selle vastu, et Austraalia valitsus keeldus tunnustamast samasooliste abielu, kuulutasid nad territooriumi Austraaliast iseseisvaks Korallimere saarte Gei ja Lesbi Kuningriigiks. Kuningriigi ametlikuks lipuks kuulutati vikerkaarelipp.
2015. aasta juunis võttis New Yorgi moodsa kunsti muuseum vikerkaarelipu oma disainikogu kollektsiooni.
Harilik pöök
pisi|Pöögimets Harilik pöök (Fagus sylvatica L.) on pöögilaadsete seltsi pöögiliste sugukonda kuuluv heitlehiste lehtpuude liik.
Botaaniline kirjeldus
Hariliku pöögi lehed on terve leheservaga ja elliptilise kuni laimunaja kujuga, 5–15 cm pikkused.
Droogina
Droogina kasutatakse pöögikoort (Fagi cortex) ja pöögipuitu (Fagi lignum).
Pöögikoort kogutakse kevadel, siis kui noorte võrsete (pruunikat värvi) mahlad on liikvel. Koor droogina toimib palavikku alandavalt, mikroobe hävitavalt, kootavalt ja söögiisu alandavalt.
Rumma
Rumma on eesti perekonnanimi.
Perekonnanime Rumma on pandud Vana-Vigala mõisas Vigala kihelkonnas Läänemaal. Nimede eestistamisel määrati Rumma uueks perekonnanimeks isikutele, kelle perekonnanimi oli Grünberg, Lesmann, Prok ja Prokk. Kusta Rumma palvel kanti Rumma perekonnanimede kaitseregistrisse nr. 82 all (Siseministeeriumi teadaanne 9. maist 1935).
2017. aasta 1. jaanuari seisuga on perekonnanimi Rumma Eestis 25 mehel ja 19 naisel.
Eesti LGBT Ühing
Eesti LGBT Ühing on mittetulundusühing, mis esindab soo- ja seksuaalvähemuste hulka kuuluvate inimeste huve Eestis. 2008 Tartus asutatud ühing kandis 2012. aastani nime Eesti Gei Noored.
Eesti LGBT Ühing tegevus jaguneb kolme suuremasse valdkonda: teavitustöö, LGBT inimeste huvikaitse ning nende toetamine. Ühing korraldab koolitust, mis on mõeldud eelkõige noorte ja lastega tegelevatele inimestele. Koolituste eesmärgiks on tõsta haridus- ja sotsiaalvaldkonnas töötavate inimeste teadlikkust LGBT inimestest, nende olukorrast Eestis ning nende võimalikest probleemidest. LGBT inimeste eestkostjana kommenteerib ühing oma valdkonnas kohaldatavaid seaduseelnõusid ning vajadusel abistab LGBT inimesi seoses võrdse kohtlemisega. LGBT inimeste toetajana jagab ühing infomaterjale ning pakub tugiteenuseid.
Eesti Gei Noored
9. oktoobril 2008 asutati Tartus mittetulundusühing Eesti Gei Noored. Organisatsiooni loomise algseks eesmärgiks oli koondada noori LGBT inimesi, korraldada ka muid üritusi peale pidude ning kutsuda ühiskonnas muutusi esile. Organisatsiooni üheks eesmärgiks oli "näidata teistele noortele eeskuju, et pole midagi hirmutavat või skandaalset, kui nii-öelda kapist väljas olla." Organisatsioonil oli kaks allüksust, mis asusid Tallinnas ja Tartus.
Eesti Gei Noored korraldasid erinevaid LGBT inimestele suunatud üritusi nagu kirjandusõhtud, filmivaatamised, spordivõistlused, peod ja suvepäevad. 2010. aastal avaldas organisatsioon LGBT-teemalise artiklikogumiku "Kapiuksed valla: arutlusi homo-, bi- ja transseksuaalsusest". 2011. aasta suvel korraldasid Eesti Gei Noored Tallinnas Baltic Pride raames Oma Maailma Avardamise Festivali. Sama aasta sügisel avati organisatsiooni eestvedamisel LGBT info- ja tegevuskeskuse OMA Keskus. Oma Keskuses asuv raamatukogu koondab LGBT teemalisi eesti ja võõrkeelset ilu- ja teaduskirjandust, ajakirju ja uuringuid.
Eesti LGBT Ühing
2012. aasta suvel võttis organisatsioon siiani kasutatava nime – Eesti LGBT Ühing.
Sõjaväelane
Üldist
Sõjaväelasel on sõjaväeline auaste. Auastmete arv ja nimetused on riigiti erinevad.
Sõjaväelased jagunevad üldjuhul sõltumata riigilistest iseärasustest vastavalt auastmele põhigruppidesse:
Sõjaväelased kannavad teenistuskohuste täitmisel üldjuhul (ei pruugi kanda näiteks luure- ja julgeoleku valdkonnas teenijad) sõjaväe vormiriietust koos ettenähtud eraldusmärkidega.
Üldjuhul on demokraatlikes riikides sõjaväelastel ametialase sõltumatuse tagamise huvides teatud piirangud ühiskondlikus elus (näiteks poliitikas) ja majandustegevuses osalemiseks.
Sõjaväelastel on reeglina sõjaväeline ettevalmistus (väljaõpe). Väljaõpe on väga erinev, sõltudes väeliigist või relvaliigist ning konkreetsest erialast, kuid üldjuhul on kõigil sõjaväelastel vajalik läbida esmalt sõduri baasväljaõpe.
Terminist Eestis
Eestis nimetatakse sõjaväelasi vastavalt põhilise kaitsestruktuuri kaitseväe nimele kaitseväelasteks.
Eesti seadustes kasutatakse tegevteenistuses oleva isiku kohta terminit tegevväelane.
Tegevväelane ei tohi:
Julius Ennok
Karl-Julius Ennok (22. september 1899 Kooraste vald – 1. oktoober 1944) oli Eesti politseinik.
Ennok õppis Tartu Aleksandri gümnaasiumis kuni 1916. aastani ja osales vabatahtlikuna Eesti Vabadussõjas 3. jalaväepolgu 1. roodu staabi kirjutajana 27.11.1918–14.12.1920. Pärast seda töötas 1. aprillist 1921 Võru kriminaalpolitseis noorem-, vanemassistendi ja komissarina. 1934. aasta oktoobrist määrati Mustvee jaoskonna politseikomissariks, kus teenis 1940. aasta juulini.
Nõukogude Liidu okupatsiooni ajal 1941. aastal oli metsavendade juht Kooraste vallas. Saksa okupatsiooni algul oli Võrumaa politsei ülem ning hiljem Eesti Julgeolekupolitsei ja SD poliitilise politsei teenistuses. 1. aprillist 1943 kuni 28. oktoobrini 1943 oli Eesti Julgeolekupolitsei ja SD juhataja.
1944 sügisel püüdis mootorpaadiga põgeneda Saaremaalt Rootsi, kuid hukkus tormisel merel.
Eesti Võimlemisliit
Eesti Võimlemisliit (lühend EEVL) on võimlemise kõrgeim otsustus- ja esindusorgan, mis esindab kõiki erinevaid võimlemisalasid Eestis. Liit ühendab ning koordineerib järgmiste võimlemisalade tööd: ilu- ja rühmvõimlemine, sportaeroobika, akrobaatiline rühmvõimlemine (TeamGym), sportakrobaatika, trampoliinvõimlemine, aeroobika ja vesiaeroobika. Rahvusvahelise võimlemisföderatsioon (FIG) liige on EEVL alates 18.07.1992 ning Euroopa Võimlemisliidu (UEG) liige alates 01.05.1992. Samuti on EEVL Eesti Olümpiakomitee liige aastast 1989.
Organiseeritud võimlemise algusajad
Esimesed andmed Eesti organiseeritud võimlemistegevusest pärinevad 19. sajandi teiselt poolelt. Võimlemine sai alguse Tartu üliõpilaste seas.
20. sajandi alguses hakati Eestis looma erinevaid spordiorganisatsioone. I Eesti spordikongressil (1919) otsustati luua Eesti Spordi Liit ja EOK. Sellele järgnes üksikute spordialade liitude loomine, 1922. aastal loodi Raskejõustiku ja Veespordi Liit ning just selle liidu alla koondati ka võimlemine.
1920ndate teisel poolel hakkas Berliinis õppinud Ernst Idla korrastama Eesti võimlemiselu ning 1931. aastal loodi Tallinna Võimlemise Instituut.
Ernst Idlast sai ka 1936. aastal üleriigilise võimlemise üldjuht Eesti Spordi Keskliidus.
Eesti Võimlejate Liit
Ernst Idla eestvedamisel ning Leopold Tõnsoni toetusel 1934. aasta märtsis eraldus Eesti Raskejõustiku ja Veespordi Liidust võimlemise osakond, millest sai Eesti Võimlejate Liit (EVL), mille esimeheks sai A. Kukk. Liidu eesmärgiks oli võimlemise propageerimine, juhtide ettevalmistamine, võistluste korraldamine, FIG-ga kontakti loomine jpm. Koos Tallinna Võimlemise Instituudiga oli EVLi peaülesandeks I Eesti Mängude võimlemispidustuste korraldamine, mille üldjuhiks sai Ernst Idla. Edaspidi jäigi EVL Eesti võimlemiselu koordineerima. Esimesed üleriigilised rühmvõimlemise võistlused korraldati juba 1937. aastal ning seal osales 21 rühma.
1938. aastal ilmus esimene number ajakirjal Eesti Võimleja, mida andis samuti välja EVL.
1939. aastaks kavandatud II Eesti Mängude jaoks korraldas EVL üleriigilised võimlemisjuhtide kursused.
Ernst Idla ei soovinud enam jätkata EVLis ning asus looma E. Idla Võimlemise Instituuti, millest sai esimene erakool Eesti spordis.
Nõukogude aeg
1941. aastal alustatud ettevalmistused üleliiduliseks kehakultuurlaste paraadiks katkestas sõda.
Pärast sõda kehtestati Eestis nõukogulik juhtimissüsteem ning Eesti NSV Spordikomitee juurde moodustati sport- ja iluvõimlemise föderatsioonid.
7. aprillil 1984 asutati Eesti Rahvavõimlemise Föderatsioon (ERVF), esinaiseks sai Tiiu Tali. ERVF alustas seminaride korraldamise ning võimlemisjuhtide koolitamise ja atesteerimisega.
II Eesti Spordi Kongressil 1989. aastal taastati EOK ning tänu sellele sai ka võimalikuks õigusjärgne EVLi taastamine. Presidendiks sai Uno Sahva ning uus põhikiri kinnitati 10. detsembril.
1990. aastal tekkis vajadus kõiki võimlemise alaliike ühendava organisatsiooni järele, sest Eesti Spordi Keskliidu taastamisel kerkis küsimus võimlemise esindatusest seal ning ka rahvusvahelistes organisatsioonides. 4. detsembril asutatigi Eesti Võimlemise Assotsiatsioon (EVA), mille raames ühinesid Iluvõimlemise Föderatsioon (IVF), Riistvõimlemise Liit (RVL) ja Eesti Võimlejate Liit (EVL), ERVF lõpetas oma tegevuse, kuna tema funktsioonid oli ülevõtnud taastatud EVL. EVA presidendiks valiti Mehis Pilv ning 12. detsembril taastati liikmesus Eesti Spordi Keskliidus.
Eesti Võimlemisliit
1992. aasta 1. mail sai EVA Euroopa Võimlemisliidu liikmeks ja 18. juulil FIGi liikmeks.
7. aprillil 1995 nimetati Eesti Võimlemise Assotsiatsiooni aastakoosolekul organisatsioon ümber Eesti Võimlemisliiduks (EEVL) ning liikmesorganisatsioonid nimetati osakondadeks. Asutajaliikmeteks olid võimlemisklubid Tallinna VK Piruett, Pärnu VK Rüht, Kilingi-Nõmme VK Githa, Viljandi VK Meetrum, Pärnu-Jaagupi SK Rõõm ja Narva iluvõimlemisklubi Fouette.
Struktuur
Alates 2016. aastast on EEVL jagatud kaheksaks toimkonnaks/töörühmaks. Iga võimlemisala tegevuse juhtimiseks on vastavate võimlemisklubide esindajatest moodustatud toimkonnad, et kindla võimlemisala tegevust Eesti Võimlemisliidus koordineerida. Igal toimkonnal on oma 5–8-liikmeline juhatus, mis valitakse üldkoosolekul. Juhatus omakorda valib vastava võimlemisala toimkonnast juhatuse esimehe, kelle tööülesandeks on toimkonna töö juhtimine. Moodustatud on:
Iluvõimlemine
Tegemist on väga elegantse, head tasakaalu, painduvust ning hüppevõimet nõudva spordialaga, millega tegelevad reeglina ainult naised. Saksamaalt 1920. aastal alguse saanud iluvõimlemises esialgu küll vahendeid kasutusel ei olnud, kuid aegamööda lisandusid vabaharjutusele ka vahendikavad. Esialgu olid võimlemisvahenditena kasutusel hüpits, kurikad, pall ning tamburiin, kuid nüüd on välja kujunenud viis ametlikku võimlemisvahendit, mida võistlustel kasutatakse ning nendeks on: hüpits, pall, lint, kurikad ja rõngas.
Iluvõimlemises on võimalik võistelda individuaalvõimlemises (üks individuaalne võistleja) ning iluvõimlemise rühmkavades (viis võistlejat rühmas).
Rühmvõimlemine
Rühmvõimlemine ehk AGG (Aesthetic Group Gymnastics) sai rahvusvaheliselt tuntuks 1996. aastal, mil viidi Soomes läbi esimene rahvusvaheline rühmvõimlemisturniir. Antud ala rühma kuulub 6–10 võimlejat, kes sooritavad vabaharjutuse, kasutades muusikat ning oma kehalist väljendusoskust, et luua rühmana voolav ning kunstiline kava.
Harrastusvõimlemine
Harrastusvõimlemine on väga lai valdkond, kus puuduvad kindlad reeglid. Harrastusvõimlemine hõlmab võimlemisega seotud huviringe, tantsulist võimlemist ning palju teisi liikumisharrastuse viise. Võimlemise harrastamine on viimaste aastakümnete jooksul populaarsemaks muutunud nii laste kui ka täiskasvanute seas, kuna võimlemise harrastamine tuleb kasuks absoluutselt igas vanuses.
Sportaeroobika
Sportaeroobika on välja kasvanud fitness-aeroobikast ning antud alal on võimalik võistelda erinevates kategooriates. Võistelda saab individuaalvõimlejana, segapaarina, kolmikuna, rühmana (viis võimlejat) tantsuaeroobikas ja steppaeroobikas. Kuna sportaeroobikas esitatakse kiiretempolise muusika järgi kava, mis sisaldab raskeid elemente, tõsteid ning koreograafiat, peavad antud ala sportlastel olema väga hästi arendatud kõik kehalised võimed.
Sportakrobaatika
Akrobaatika oli tuntud juba iidsetel aegadel Mehhikos, Egiptuses ja Hiinas. Sportakrobaatika hõlmab erinevate staatiliste, dünaamiliste ja kombineeritud akrobaatikaelementide sooritamist. Sportakrobaatikas võisteldakse kas naiste paarina, meeste paarina, segapaarina, kolmikuna või nelikuna. Finaali pääsemiseks tuleb eelvõistlusel sooritada nii dünaamiline, staatiline kui ka kombineeritud kava. Finaalis tuleb esitamisele vaid kombineeritud akrobaatikakava.
Rühmakrobaatika ehk TeamGym
TeamGym kujutab endast võistkondlikku võimlemisala, kus tuleb sooritada kolm akrobaatilist ala: akrorada ehk akrobaatikarada, trampett ehk minibatuut ning vabaharjutus. Võistelda saab vastavalt võistkonnaliikmetele kas meeste, naiste või segavõistkonna kategoorias. Igasse võistkonda kuulub 8-10 võimlejat, kellest 6 peavad akrorajal ning trampetil sooritama kolm järjestikust seeriat. Vabaharjutusse peavad olema kaasatud kõik võistkonnaliikmed ning hinne kujuneb kõikide alade summeritud hinde näol.
Trampoliinvõimlemine
Trampoliinvõimlemine koosneb kolmest alast: akrobaatikarajast, batuudihüpetest ja topelttrampetist. Trampoliinvõimlemine on keerukas ning täpne ala, mis nõuab head kehalist kontrolli ning akrobaatilisi oskusi.
Eesti Võimlemisliidu liikmed
21.08.2018 seisuga on EEVLi liikmeid kokku 67. Eesti Spordiregistris on võimalik ka EEVLi liikmesklubidega tutvuda.
EEVL liikmed:
Akrobaatikakool PartnerAkro, Akrobaatikaklubi Tirel, Anna Melody Tantsu ja Iluvõimlemise Spordikool, Audentese spordiklubi, Eesti Spordiselts Kalev, Esteetilise võimlemise spordiklubi NIMFEJA, Elido Pole Studio, Flight Club postitantsu stuudio, Kilingi-Nõmme Võimlemisklubi Githa, Kohtla-Järve Spordiklubi KLEO, Kristjan Palusalu Spordiklubi, LifeDance Tantsustuudio, LP Võimlemisklubi, MTÜ Akrobaatikaklubi Twister, MTÜ Eksperimentaalse Liikumise Keskus, MTÜ Excite Dance, MTÜ Hotsport, MTÜ Prof Sport, MTÜ Spordiklubi Lääne-Virumaa Kalev, MTÜ Spordiklubi Nord, MTÜ Spordiklubi Pole Style, MTÜ Spordiklubi Traps, MTÜ Tartu Ülikooli Akadeemiline Spordiklubi, MTÜ Tsirkusestuudio Folie, MTÜ Võimlemisklubi Flex, MTÜ Võimlemisklubi Tallinna Ülikool, Narva Iluvõimlemise Klubi Fouette, Narva Pärlid spordiklubi, Saaremaa Võimlemisklubi Gymnastika, Sillamäe fitnessiklubi Alligator, Sillamäe Spordiklubi Kalev, Spordiklubi Adlant, Spordiklubi Airi, Spordiklubi Airpark, Spordiklubi "Biomechanics Group", Spordiklubi Fööniks, Spordiklubi Kati, Spordiklubi Maribel, Spordiklubi Reval-Sport, Spordiklubi Trefoil, Studio Happy Dancers, Tantsu- ja spordiklubi T.W.I.S.T CREW, Tartu Spordiselts Kalev, Tatiana Ilvese VK Võimlemisklubi, Tervise- ja Spordiklubi Arena, Terviseklubi Ingel, Tip-Top Klubi, Vertical Fitness, Võimlemisklubi Rütmika, Võimlemisklubi Akros, Võimlemisklubi Bellezza, Võimlemisklubi Elegance,Võimlemisklubi Graatsia, Võimlemisklubi Janika, Võimlemisklubi Janika Tallinn, Võimlemisklubi Meetrum, Võimlemisklubi MyGym, Võimlemisklubi Noorus, Võimlemisklubi Olymp, Võimlemisklubi Piruett, Võimlemisklubi Pärl, Võimlemisklubi Rüht, Võimlemisklubi Sistrum, Võimlemiskool Kirke, Võimlemis- ja Tantsuklubi Keeris, Võimlemistreenerite Klubi Katrek, We Pole Dance Studio.
Elmar Rosenthal
Elmar Rosenthal (24. märts (vkj 12. märts) 1873 Kroonlinn – 16. jaanuar 1919 Jekaterinoslav) oli Eesti meteoroloog ja seismoloog.
Elulugu
Elmar Rosenthal sündis 1873. aastal Kroonlinnas eesti rahvusliku liikumise tegelase ning arsti Heinrich Rosenthali ja Eugenie Rosenthali pojana. Tema emapoolne vanaisa oli ühiskonnategelane Johann Voldemar Jannsen ja tädi luuletaja Lydia Koidula. Elmar Rosenthali vend oli raudteeinsener Walther Rosenthal.
Lõpetas 1894 TÜ astronoomia erialal; astronoomiakandidaat (1895), geograafiamagister (1906, TÜ), väitekiri "Материалы к метеорологии свободной атмосферы: сопоставление наблюдений над морем с атмосферными условиями над сушею" (Зап. Имп. АН. Série 8, По физико-математическому отделению; С.-Петербург 19 (1906) 7). Aastast 1894 oli astronoom Kroonlinnas ja Peterburis, aastast 1899 füüsik Peterburis Füüsika Peaobservatooriumis; 1907 viibis lähetusel Saksamaal Strassburgi seismoloogiaobservatooriumis, edaspidi tegeles seismoloogiaga. Töötas 1908–11 Tiflisi (Tbilisi) meteoroloogia observatooriumis, aastast 1911 Varssavi ülikooli geofüüsika professor.
Teadustöö
Uurimisvaldkonnad: seismoloogia, maavärinate kolde sügavuse määramine, aeroloogia.
Kivinurm
Kivinurm on eesti perekonnanimi.
Statistika
2018. aasta 1. jaanuari seisuga on perekonnanimi Kivinurm Eestis 35 mehel ja 42 naisel.
Kivinurm oli levinum nimi vanuserühmas 5–9 aastat, kus seda oli 10 000 elaniku kohta 1,25. Nime kandja oli keskmiselt 42 aasta vanune. Perekonnanimi Kivinurm oli kõige sagedasem Järva maakonnas, kus sellist nime kandis maakonna 10 000 elaniku kohta keskmiselt 1,69 inimest.
1930. aastate nimede muutmise kampaania käigus võeti Kivinurm uueks nimeks kokku 26 korral, kui loobuti nimedest Brecher neljal ja Klemmer kolmel juhul, Kauffeldt ja Kiilverk kahel juhul, lisaks nimedest Busch, Gerber, Gnadeberg, Ingberg, Jerberg, Kiistels, Kimann, Nessel, Pusch, Rijel, Siimann, Steinfeld, Tendal ja Tideman.
Vineetha Wijesuriya
200px|pisi| Vineetha Wijesuriya (2008)
Vineetha Wijesuriya, hüüdnimi Sri Lanka malekuninganna, (sündinud 1970) on Austraalia ja endine Sri Lanka maletaja, naiste meistrikandidaat (2004).
Wijesuriya on 11-kordne Sri Lanka naiste malemeister (ajavahemikus 1989–2008). Hiljem asus ta elama Melbourne'i ja hakkas mängima rahvusvahelistel malevõistlustel Austraalia eest. 2014. aastal tuli ta Austraalia ja Okeaania naiste malemeistriks.
Maxwelli deemon
Maxwelli deemon on 1867. aastal James Clerk Maxwelli välja pakutud mõtteline katse termodünaamika teise põhimõtte rikkumiseks.
Umbes 130 aastat tagasi lõbustas moodsa elektromagnetismi teooria rajaja James Maxwell ennast mõttega, et termodünaamika teist seadust on võimalik rikkuda. Viimane väidab, et isoleeritud süsteemis kulgevad kõik protsessid entroopia kasvu suunas ehk külmalt kehalt ei saa energia kunagi kuumemale kehale minna. Teiste sõnadega – igiliikuri ehitamine on võimatu.
Maxwell lõi aga oma mõtetes deemoni, kes oleks võimeline termodünaamika statistilisi seadusi eirama. Juhul, kui kuradike teaks kõikide energiat kandvate aineosakeste trajektoore ning kiiruseid. Samas oleks ta käsutuses kahe omavahel ühendatud oleva kambriga anum, mille ühenduskoha saaks vajadusel sulgeda. Eelduste põhjal saaks deemon vaevata „külmemad“ molekulid suurema kiirusega liikuvatest molekulidest välja sorteerida.
Maxwelli kujutles olendit, kes teadis lihtsa vaatluse abil kõikide kambris olevate osakeste trajektoori ja liikumiskiirust. Samuti saab olend avada ja sulgeda kambreid eraldavat ilma igasuguse massita luuki. Kui kambris A liikuva osakese kiirus on suurem kui kambris B, laseb deemon osakese läbi ning vastupidi. Kuradikese tööpäeva lõpuks on kambris B olevad kõik osakesed energeetilisemad kui kambris A. Võrdlusena tähendaks see leigest veest kuuma vee eraldamist.
Pärast aastatepikkust mõtisklemist ei kuulutanud ta siiski, et ta on universumi alused kõikuma löönud. Selle asemel väitis Maxwell, et üleloomuliku olendi olemasolu ei ole võimalik. Kulus 62 aastat, kuni Leó Szilárd avaldas 1929. aastal artikli, mille kohaselt ainuüksi molekulide liikumist puudutava informatsiooni hankimisel kulutatakse piisavalt palju energiat termodünaamika teise seaduse tingimuste täitmiseks. Nüüd on Jaapani füüsikud eesotsas Masaki Sanoga seda ka nanoskaalas eksperimentaalselt tõestanud.
Töörühm kirjeldab oma uurimuses, kuidas nad panid Browni osakest jäljendava polüstüreeni helme elektrivälja tekitatud potentsiaaliväljas spiraalikujuliselt mööda potentsiaali üles ronima. Madalat soojusenergiat omava ning juhuslikes suundades liikuva osakese jälgimiseks kasutasid nad ülikiiret kaamerat.
Kui Browni osake liikus potentsiaali redelist ülespoole, lubasid nad sellel vabalt liikuda. Kui nad aga nägid, et osakese potentsiaal hakkab taas vähenema, aktiveerisid nad virtuaalse elektrivälja, mis seda takistas. Seega käitus töörühm nagu inimlik Maxwelli deemonite kollektiiv, lubades osakesel ainult ühes suunas liikuda, ilma seda kuidagi seejuures mõjutamata.
Kui osake katse käigus potentsiaali redelist ülespoole ronis, õnnestus töörühmal täpselt mõõta, kui palju energiat selle omaduste kindlaks tegemiseks kulus. Jaapani füüsikute sõnul liikus ligikaudu 28% informatsiooni hankimiseks kulutatud energiast protsessi käigus süsteemi tagasi. Lisaks ei arvesta see katsevahendite käigus hoidmiseks kulutavat energiat, rääkimata töörühma enda energiakulust. Kuid isegi eeldades, et deemonid ise energiat ei tarbi, siseneb süsteemi piisavalt energiat kompenseerimaks helme potentsiaali tõstmist. Seega termodünaamika teist seadust ei rikuta.
Toomas Põld
Toomas Jeremias Põld (17. veebruar 1920 Tartu – 5. detsember 2014 Bielefeld) oli eesti luterlik vaimulik Saksamaal.
Maxwelli deemon
Tulemused kinnitavad samuti üldistatud kujule viidud Jarzynski võrrandit, mille sõnastas USA Marylandi ülikooli statistilise keemia spetsialist Christopher Jarzynski 1997. aastal. Võrrand näitab, kui palju energiat teoreetiliselt Browni osakese liikumise kohta käiva informatsiooni hankimiseks kasutatakse.